Edinburgh-i Egyetem

Az Edinburgh-i Egyetem (angol: University of Edinburgh, skót: University o Edinburgh) egy állami kutatóegyetem Edinburgh-ban, Skóciában. A városi tanács alapította VI. Jakab király 1582-ben kiadott királyi oklevele alapján, és hivatalosan 1583-ban nyitották meg. Skócia négy ősi egyetemének egyike, és a hatodik legrégebbi, folyamatosan működő egyetem az angol nyelvterületen. A három fő globális egyetemi rangsor (ARWU, THE és QS) az Edinburgh-i Egyetemet egybehangzóan világszinten a legjobb 40 egyetem közé sorolja. Tagja számos egyetemi szövetségnek, köztük a Coimbra-csoportnak, a LERU-nak, a Russell-csoportnak, a Una Europa-nak és a Universitas 21-nek. A 2023. július 31-én végződő pénzügyi évben az egyetem összes bevétele 1,341 milliárd angol font volt, ebből 339,5. Ez a harmadik legnagyobb bevételű egyetem az Egyesült Királyságban, csak Cambridge és Oxford mögött. Az egyetemnek öt fő kampusza van Edinburgh városában, amelyekben számos történelmi és építészeti jelentőségű épület található, például az óvárosban. Edinburgh a nyolcadik legnagyobb egyetem az Egyesült Királyságban, évente több mint 69 000 fő jelentkezik, így a harmadik legnépszerűbb egyetem az Egyesült Királyságban a jelentkezési mennyiség alapján. Az egyetem szoros kapcsolatokat ápol a királyi családdal, 1953 és 2010 között Fülöp edinburg-i herceg töltötte be a kancellári tisztséget haláig, 2011 márciusa óta pedig Anna királyi hercegnő tölti be a posztot. Az Edinburgh-i Egyetem nevezetes öregdiákjai közé tartozik Alexander Graham Bell feltaláló, Charles Darwin természettudós, David Hume filozófus, James Clerk Maxwell fizikus és olyan írók, mint Sir JM Barrie, Sir Arthur Conan Doyle, Sir Walter Scott és Robert Louis Stevenson. Az egyetemen több állam- és kormányfő tanult, köztük három brit miniszterelnök. Az egyetemnek 20 Nobel-díjas, négy Pulitzer-díjas, három Turing-díjas, egy Abel-díjas és egy Fields-érmes tanulója van, valamint az itt tanultak összesen tíz olimpiai aranyérmet nyertek. Története Az egyetem alapítása Robert Reid püspök nevéhez fűződik, aki végrendeletében elég pénzt hagyott az egyetem alapításához. IV. Jakab 1582-ben királyi rendeletben biztosította egy egyetem alapítását. Abban a korban ez rendkívüli lépés volt, hiszen az egyetemek építésére pápai bullák adtak engedélyt. És ami az Edinburgh-i Egyetemet még ennél is különlegesebbé teszi, az az, hogy az ezt követő évben a városi tanács is engedélyezte az építkezést és ezzel ez lett az ország legelső polgári egyeteme. Skóciában ez már a negyedik egyetem volt, míg a sokkal népesebb és gazdagabb Angliában még csak kettő létezett. A 18. századra Edinburgh az európai felvilágosodás központjává vált, egyeteme pedig az egyik legfontosabb volt a sorban. Mielőtt a Robert Adam tervezésű „Régi Egyetemet” (Old College) a napóleoni háborúk után átépítették volna, William Henry Playfair építész tervei alapján, az Edinburgh-i Egyetemnek nem volt egységes kampusza, az épületek zagyva összevisszaságban álltak, egymástól függetlenül. Az egyetem legelőször anatómia- és sebészoktatásáról volt nevezetes, amit később kibővítettek sok más területtel. Egy közeli ház alagsorából indult az anatómia tanszék amelyet egy, az egyetem alatt húzódó, alagút folyosó kötött össze a boncteremmel. Ebből az alagútból került elő William Burke holtteste is akasztása után. A 19. század vége felé, mikor a Régi Egyetem épülete már túl szűkössé vált, megbízták Robert Rowand Anderson építészt egy új, orvosi iskola tervezésével. Az orvosi iskola, tehát, az ő tervei alapján készült el, amihez csak az 1880-as években építették hozzá a McEwan aulát. Az egyetemnek köszönhető számos történelmi és modern épület a város különböző részein, köztük Skócia legrégibb koncertterme (második legrégebbi Nagy-Britanniában) a Teviot Row-i ház, és a szépen felújított 17. századi „Mylne's Court” kollégium, amely az edinburgh-i királyi mérföld (Royal Mile) utcájának tetején található. Az egyetemi könyvtárat három évvel az egyetem előtt alapították, 1580-ban. Több, mint 2milliós gyűjteményével ez Skócia legnagyobb egyetemi könyvtára, sőt Európában is igen jelentősnek számít. Két, legidősebb iskolája – Jog és Vallástudomány – igen nagyrabecsült, ennek megfelelően a jogi kar a Régi Egyetem épületében, míg a vallástudományok kara az Új egyetem épületében (a Skót Parlamenttel szemben) kapott helyet. Az egyetemnek van saját egyetemi újsága is, amelyet Robert Louis Stevenson alapított 1887-ben. 2002-ben átszervezték az egyetem kilenc egyetemi karát három főiskolává. Bár technikai értelemben véve nem főiskola, a szétválasztott egyetemi részeket ma Bölcsésztudományi és Társadalomtudományi (Humanities and Social Sciences (HSS)), Műszaki (SCE) és Orvostudományi főiskolának nevezik (MVM). Ezeken a „főiskolákon” belül vannak iskolák, amik hozzávetőleg az egyetemi karoknak felelnek meg (Azonban azt érdemes megjegyezni, hogy az egyes iskolák meglehetős anyagi és szervezési autonómiát élveznek). Trimeszterek helyett ma szemeszterekre osztják a tanévet, egységesen mindegyik iskolában, alkalmazkodva ezzel a többi neves egyetemhez. (leginkább az USA-ban, de az Egyesült Királyságban is) Hírnév Az Edinburgh-i Egyetem besorolása 2025-ben a világ egyetemei között (QS World University Rankings): 2005-ben, Skóciában az év egyeteme díjat elnyerte. Földrajzi fekvés Híres tanítványai Politikusok Gordon Brown, pénzügyminiszter Robin Cook, korábbi külügyminiszter Tessa Jowell, miniszter Henry Dundas, 1st Viscount Melville, államférfi Robert Finlay, 1st Viscount Finlay, Nagy-Britannia lordkancellárja Jennie Lee, az „Open University” alapítója, miniszter James Mackay, Baron Mackay of Clashfern, lordkancellár David McLetchie, A „Skót Konzervatív Párt” korábbi vezetője Henry Petty-FitzMaurice, 3rd Marquess of Lansdowne, pénzügyminiszter Malcolm Rifkind, külügyminiszter John Russell, 1st Earl Russell, miniszterelnök Charles Tupper, Kanada miniszterelnöke John Witherspoon, az Amerikai Egyesült Államok függetlenségi nyilatkozata aláírója Benjamin Rush, az Amerikai Egyesült Államok függetlenségi nyilatkozata aláírója Julius Nyerere, Tanzánia első miniszterelnöke Yun Po Sun, Dél-Korea államfője Hastings Banda, Malawi államfője Tudósok Sir Michael Francis Atiyah, matematikus Charles Glover Barkla, Nobel-díjas fizikus Alexander Graham Bell, A telefon feltalálója Joseph Bell, orvos Joseph Black, fizikus és kémikus Richard Bright, orvos, patológus, geológus, utazó Robert Brown, botanikus Anneila Sargent, űrhajós Max Born, Nobel-díjas fizikus David Brewster, tudós J. W. S. Cassels, matematikus Ian Clarke, számítástechnikus Charles Darwin természettudós, "A fajok eredete" szerzője James Dewar, fizikus és kémikus Peter C. Doherty, Nobel-díjas orvos Klaus Fuchs, pszichológus Archibald Geikie, geológus James Hector, geológus Peter Higgs, fizikus Robin Hochstrasser, kémikus Archie Howie, fizikus James Africanus Beale Horton, orvos Charles Hutton, matematikus James Hutton, A modern geológia atyja Robert Jameson, Ásványkutató George Kelly, pszichológus Sir John Leslie, matematikus és fizikus Joseph Lister, a fertőzésgátló szerek bevezetője a sebészetbe Colin Maclaurin, matematikus David MacRitchie, régész James Clerk Maxwell, fizikus, az elektromágnesség atyja Roger Mercer, régész Robin Milner, számítástechnikus Augustus De Morgan, matematikus Richard Owen, biológus, paleontológus John Playfair, matematikus Peter Guthrie Tait, fizikus David Talbot Rice, régész és művészettörténész Igor Tamm, Nobel-díjas fizikus Edmund Whittaker, matematikus William Withering, fizikus David Adger, nyelvész Művészek Robert Adam, építész Pauline Alderman amerikai zenetudós, zeneszerző J. M. Barrie, A Pán Péter szerzője Elizabeth Blackadder, művész Thomas Brown, filozófus Thomas Carlyle, történész, író Sir Arthur Conan Doyle, A Sherlock Holmes szerzője Adam Ferguson, Filozófus, történész Robert Garioch, költő, fordító Oliver Goldsmith, író, fizikus David Hume, Filozófus, történész James MacMillan, zeneszerző James Mill, történész Sir Walter Scott, költő Alexander McCall Smith, az orvosi jog doktora Dugald Stewart, filozófus Egyéb híres emberek John Aikin, fizikus, író John Brown, fizikus, író Benjamin Constant, politikus, író Daisy Donovan, színész Reginald Johnston, Az utolsó kínai császár, Pu Yi tanítója Philippa "Pippa" Matthews, Katalin Cambridge-i hercegné húga Jegyzetek További információk az egyetem hivatalos oldala University of Edinburgh Registry Coimbra Group európai egyetemek hálózata Edinburgh University Students' Association diákszövetség oldala Edinburgh University Sports Union egyetemisták sport uniója egyetemi újság Archiválva 2020. szeptember 3-i dátummal a Wayback Machine-ben Edinburgh University historical tour az egyetem története angolul Student radio diák rádió